**Ministru kabineta noteikumu “Grozījumi Ministru kabineta 2014. gada 23. decembra noteikumos Nr. 836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014.gada 3.jūlija Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu, kā arī atbilstoši Labklājības ministrijas (turpmāk – LM) rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr.75) (izsludināti Valsts sekretāru 2017.gada 6.jūlija sanāksmē (VSS–729)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 7.1.1. specifiskā atbalsta mērķa (turpmāk – SAM 7.1.1.) “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas nosacījumus, tai skaitā:**1)** lai nodrošinātu finansējuma plāna atbilstību faktiskajām privātā līdzfinansējuma piesaistes iespējām, **pārplānoti nacionālā finansējuma avoti starp LM pārziņā esošajiem specifiskā atbalsta mērķiem,** t.i., par 350 000 *euro* palielināts SAM 7.1.1. nacionālais publiskais finansējums (no 12 185 719 *euro* uz 12 535 719 *euro*) un samazināts nacionālais privātais finansējums (no 2 278 489 *euro* uz 1 928 489 *euro*) (*MK noteikumu projekta 1.punkts*).Attiecīgi par minēto summu palielināts specifiskā atbalsta mērķa 7.2.1.1. pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” (turpmāk – SAM 7.2.1.1.) nacionālais privātais finansējums (no 1 143 574 *euro* uz 1 493 574 *euro*) un samazināts nacionālais publiskais finansējums (no 5 029 039 *euro* uz 4 679 039 *euro;* no1 625 667 *euro* uz 1 275 667 *euro*).Minētās izmaiņas pozitīvi ietekmēs LM pārziņā esošo specifisko atbalsta mērķu finanšu rādītāju sasniegšanu. Kopējais SAM 7.1.1. un SAM 7.2.1.1. pasākuma nacionālā finansējuma apmērs 7.prioritārā virziena “Nodarbinātība un darbaspēka mobilitāte” ietvaros netiek mainīts. Vienlaikus, ņemot vērā iepriekš minēto, tiek precizēts specifiskajam atbalstam pieejamais publiskais attiecināmais finansējums attiecībā pret Eiropas Sociālā fonda finansējuma procentuālo īpatsvaru no specifiskajam atbalstam pieejamā publiskā attiecināmā finansējuma *(MK noteikumu projekta 2.punkts)*;**2)** atbilstoši LM rosinātajiem grozījumiem MK noteikumos Nr.75 **noteikt, ka** **konkurētspējas paaugstināšanas pasākumi elastīgā apmācību formā (t.sk. elektroniskā) pieejamība paredzēta plašākam interesentu lokam**(*MK noteikumu projekta 19.punkts*).Konkurētspējas paaugstināšanas pasākumi (turpmāk – KPP) ir vērsti uz bezdarbnieku, darba meklētāju un bezdarba riskam pakļauto personu konkurētspējas veicināšanu darba tirgū un ietver, piemēram, individuālas konsultācijas, grupu nodarbības (kursi, semināri, lekcijas) u.c.SAM 7.1.1. ietvaros KPP elastīgā apmācību formā (turpmāk – e-apmācības) pašreiz tiek nodrošināta/ir pieejama bezdarbniekiem, īpaši bezdarbniekiem ar zemu un darba tirgus prasībām neatbilstošu prasmju un kvalifikācijas līmeni, tomēr, veicot situācijas analīzi, t.sk. vērtējot KPP e-apmācību moduļa saturu, secināms, ka šajos īsajos pasākumos varētu tikt iesaistīti arī, piemēram, jaunieši, kuri uzsāk darba gaitas, un nodarbinātas personas, kuras vēlas mainīt savus karjeras plānus, jauniešu vecāki, kas vēlas, lai viņu bērni izdarītu apzinātu savas nākotnes profesijas izvēli. Tādējādi pamatinformācija par darba meklēšanas metodēm, kura tiek sniegta KPP ietvaros, kļūtu vispārpieejama arī plašākam sabiedrības lokam un veicinātu visu darba tirgus dalībnieku konkurētspēju un virzību uz labākām darba vietām.Kopumā Eiropas Sociālā fonda projekta “Atbalsts bezdarbnieku izglītībai” Nr.7.1.1.0/15/I/001 ietvaros plānots izstrādāt trīs e‑apmācības moduļus, veicinātu bezdarbnieku un darba meklētāju konkurētspēju darba tirgū, sniedzot atbalstu bezdarbniekiem un darba meklētājiem konkurētspējas paaugstināšanai bez Nodarbinātības valsts aģentūras (turpmāk - NVA) klātienes apmeklējuma:1) 2016.gadā tika izstrādāts e‑apmācības modulis “Motivācijas vēstules sagatavošana un sagatavošanās darba intervijai”;2) 2017.gadā projekta ietvaros tiks izstrādāts nākamais e‑apmācības modulis par tēmu: “Mana nauda šodien un rīt. Finanšu pratība”;3) trešā izstrādājamā e‑apmācību moduļa tēma tiks noteikta atbilstoši aktualitātei. Šobrīd pirmais e-apmācību modulis pieejams NVA CV/Vakanču portālā. Līdz ar izmaiņām plānots nodrošināt pirmā moduļa pieejamību, autorizējoties portālā latvija.lv, tādējādi to padarot pieejamu jebkuram interesentam sev vēlamā laikā, neapmeklējot NVA. Šīs aktivitātes ietvaros NVA kompetencē ietilpst nodrošināt atbilstoša informācijas satura pieejamību, t.sk. kontaktinformāciju par pakalpojuma sniedzēju.Ņemot vērā minēto, MK noteikumu projekts paredz, ka NVA (finansējuma saņēmējs) var īstenot/nodrošināt KPP e-apmācību modulipublisku pieejamu jebkuram interesentam, neparedzot par to atlīdzības saņemšanu. Minētais nav pretrunā ar uzņemtajām līgumsaistībām par e-apmācību moduļu izstrādi (piemēram, īpašumtiesībām, autortiesībām un pirmkodiem).Minētais neietekmē SAM 7.1.1. ietvaros iesaistāmo mērķa grupu un tam plānoto finansējumu;**3)** **nodrošināt** **vienotu pieeju/struktūru** **tiesību normu atspoguļošanai MK noteikumos** par LM pārziņā esošo specifisko atbalsta mērķu īstenošanu, tai skaitā:- saskaņā ar Finanšu ministrijas 2016.gada 15.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” 3.5.punktu, noteikt, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma īres izmaksas (*MK noteikumu projekta 15.punkts*);- noteikt, ka projekta īstenošanas un vadības personālam obligātās veselības pārbaužu un redzes līdzekļu korekciju izmaksas ir attiecināmas, ja tās nav iekļautas veselības apdrošināšanā, tādējādi novēršot dubultfinansējuma risku (*MK noteikumu projekta 13.punkts*);**4)** lai izvairītos no nepieciešamības izmaiņu gadījumā grozīt normatīvos aktus attiecībā uz nosacījumiem, kas ir atrunāti citos normatīvajos aktos, **papildināt pasākuma īstenošanas nosacījumus ar atsauci** (tai skaitā precizēt saistošos MK noteikumu Nr.836 punktus), ka izmaksas (un to apmērus) SAM 7.1.1. atbalstāmām darbībām plāno atbilstoši MK noteikumiem Nr.75 (*MK noteikumu projekta 3.-12.punkts, 14., 16.-18.punkts).* Minētās izmaiņas ir tehniska rakstura, tās nemaina SAM 7.1.1. projekta ietvaros plānotās izmaksas un to apmērus bezdarbnieku atbalstam.Kopumā ierosinātie grozījumi pozitīvi ietekmēs gan SAM 7.1.1. mērķa grupu, gan citas sabiedrības grupas, jo tiks veicināta to konkurētspēja darba tirgū. |
| 3. | Projekta izstrādē iesaistītās institūcijas | LM. |
| 4. | Cita informācija | MK noteikumu projekts ietekmē finansējuma saņēmēju, jo tas paredz precizēt nacionālo publisko finansējumu, kā arī precizēt pasākuma īstenošanas nosacījumus.MK noteikumu projektāietvertās izmaiņas kļūs saistošas ar MK noteikumu grozījumu spēkā stāšanās dienu, bet nepieciešamība veikt atbilstošus grozījumus projektā izrietēs no spēkā esošajām MK noteikumu normām (tādā gadījumā – pēc MK noteikumu spēkā stāšanās LM kā atbildīgā iestāde aicinās finansējuma saņēmēju izmaiņas iepriekš saskaņot ar sadarbības iestādi, iesniegt atbilstošus grozījumus projektā). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 7.1.1. mērķa grupa ir bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem, reģistrētais bezdarba līmenis valstī 2017.gada jūlija beigās bija 7,1%). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., finansējuma saņēmējam un mērķa grupai) MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši LM rosinātajiem grozījumiem MK noteikumos Nr.75 (2017.gada 16.augustā nosūtīti Valsts kancelejai virzībai izskatīšanai kādā no tuvākajām MK sēdēm). Attiecībā uz nacionālā finansējuma avotu pārdalēm LM paredz veikt atbilstošus grozījumus arī MK 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk – MK noteikumi Nr.207) (2017.gada 11.augustā nosūtīti Valsts kancelejai virzībai izskatīšanai kādā no tuvākajām MK sēdēm).Ņemot vērā minēto, MK noteikumu projektu MK nepieciešams izskatīt vienlaikus (vai pēc) ar MK noteikumu Nr.75 grozījumiem. |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017.gada 16.maija līdz 2017.gada 31.maijam aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017.gada 31.maijam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda LM, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministrs J.Reirs

Labklājības ministrijas valsts sekretārs I.Alliks

23.08.2017. 10:02

1454

K.Korsaka, 67021565

Karina.Korsaka@lm.gov.lv